เทศบัญญัติเทศบาลเมืองนางรองเทศบัญญัติเทศบาลเมืองนางรองเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองนางรองอำเภอนางรอง จังหวัดบุรีรัมย์พ.ศ.๒๕๕๒ อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ แก้ไขเพิ่มเติม (ฉบับที่ ๒) พ.ศ. ๒๕๓๕ อันมีบทบัญญัติบางประการเป็นการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย และมาตรา ๖๐ แห่งพระราชบัญญัติเทศบาลพ.ศ. ๒๔๙๖ แก้ไขเพิ่มเติม (ฉบับที่ ๕) พ.ศ. ๒๕๑๐ เทศบาลเมืองนางรอง โดยความเห็นชอบของสภาเทศบาลเมืองนางรองและผู้ว่าราชการจังหวัดบุรีรัมย์ จึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองนางรองเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองนางรอง อำเภอนางรอง จังหวัดบุรีรัมย์ พ.ศ. ๒๕๕๒ข้อ ๒[๑]เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองนางรองที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ เทศบัญญัตินี้ให้ใช้บังคับภายในเขตเทศบาลเมืองนางรองทั้งนี้ ตามแผนที่ท้ายเทศบัญญัตินี้ ข้อ ๔ ภายในบริเวณพื้นที่ที่กำหนดไว้ตามข้อ ๓ ห้ามมิให้บุคคลใดก่อสร้างอาคารดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับปิโตรเลียมเหลวตามกฎหมายว่าด้วยการควบคุมน้ำมันเชื้อเพลิง แต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) สถานที่กำจัดมูลฝอย เว้นแต่เป็นการดำเนินการโดยหน่วยงานของรัฐ(๕) สถานที่ซื้อขายเศษวัสดุ(๖) คลังสินค้า(๗) โรงฆ่าสัตว์ เว้นแต่เป็นการดำเนินการโดยหน่วยงานของรัฐข้อ ๕ ภายในบริเวณพื้นที่ที่กำหนดไว้ตามข้อ ๓ ห้ามมิให้บุคคลใดก่อสร้างอาคารอื่นใดภายในบริเวณดังต่อไปนี้(๑) ภายในระยะ ๑๐ เมตร จากกึ่งกลางของถนนสังขกาจประชานุสรณ์(๒) ภายในระยะ ๑๐ เมตร จากกึ่งกลางของถนนประจันตเขตช่วงบริเวณบรรจบถนนโชคชัย - เดชอุดมถึงทางแยกถนนหยาดดำริห์(๓) ภายในระยะ ๑๐ เมตร จากกึ่งกลางของถนนบ้านเก่า- หนองเสม็ด(๔) ภายในระยะ ๘ เมตร จากกึ่งกลางของถนนสัมพันธมิตร(๕) ภายในระยะ ๘ เมตร จากกึ่งกลางของถนนมิตรอารีย์(๖) ภายในระยะ ๘ เมตร จากกึ่งกลางของถนนพลเวียง(๗) ภายในระยะ ๘ เมตร จากกึ่งกลางของถนนศรีกัลยา(๘) ภายในระยะ ๘ เมตร จากกึ่งกลางของถนนประดิษฐ์ปานะ(๙) ภายในระยะ ๘ เมตร จากกึ่งกลางของถนนงามกมลพัฒนา(๑๐) ภายในระยะ ๘ เมตร จากกึ่งกลางของถนนประชาสุขสันต์(๑๑) ภายในระยะ ๘ เมตร จากกึ่งกลางของถนนราษฎร์บำรุง(๑๒) ภายในระยะ ๘ เมตร จากกึ่งกลางของถนนประดาพัฒน์(๑๓) ภายในระยะ ๘ เมตร จากกึ่งกลางของถนนบ้านถนนหัก- บ้านจะบวก(๑๔) ภายในระยะ ๖ เมตร จากกึ่งกลางของถนนประชาสามัคคี(๑๕) ภายในระยะ ๖ เมตร จากกึ่งกลางของถนนสุวิชาดำริข้อ ๖ ภายในบริเวณพื้นที่ที่กำหนดไว้ตามข้อ ๓ ห้ามมิให้บุคคลใดดัดแปลงใช้หรือเปลี่ยนการใช้อาคารใด ๆ เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๗ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับ ให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิด หรือประเภทที่มีลักษณะต้องห้ามตามที่กำหนดในข้อ๔ข้อ ๘ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจกรรมนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีเมืองนางรอง รักษาการตามเทศบัญญัตินี้ประกาศณ วันที่ ๑๓ สิงหาคม พ.ศ. ๒๕๕๒ไตรเทพงามกมลนายกเทศมนตรีเมืองนางรอง[เอกสารแนบท้าย]๑.แผนที่ท้ายเทศบัญญัติเทศบาลเมืองนางรอง เรื่อง กำหนดบริเวณห้ามก่อสร้าง ดัดแปลงใช้หรือเปลี่ยนการใช้อาคารบางชนิด หรือบางประเภท ในท้องที่เขตเทศบาลเมืองนางรอง อำเภอนางรองจังหวัดบุรีรัมย์ พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๑๗มิถุนายน ๒๕๕๓นันท์นภัสร์/ตรวจ๑๗มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๔๒ ง/หน้า ๓๕/๒ เมษายน ๒๕๕๓